
035.1.5.2

Dit is die rekeninghe HENRIC sHANEN JANS ZOEN SCOUTET IN KEMPELANT op ham selven van al dat verschenen is in Kempelant ende hi ontfaen heeft ingaende opten xxv dach van februario inden jair ons heren dusent ende vierhondert ende weder uutgaende opten lesten dach in augusto insen selven jair voirs. den holl. gulden gherekent voir xxvi placken braban(t)s ende den ghelres gulden voir xviii placken brab.
Ende dit is dat hi inghenomen heeft binnen der voirs. tijt

stempel: Archives du Royaume de Belgique

OIRLE
ierstwerf WIJNKEN VAN KNECHSEL om dat hi gheclaeght hadde over enen man geheiten HEIN VAN PEELT die hem cracht ende ghewant ghedaen soude hebben dat Wijnken niet bij brengen en const metter wairheit ende dair hi voir ghedaeght was gheyffent tegen den scoutet voir den vonnis om lv gulden holl.
item PETER VAN DEN MOLENBROEC ende JAN CAPPEN siin neve om dat sij tegen tfonnis gheseet hadden gheyffent tegen den scoutet om xvi gulden ghelres maken xi gulden holl. ii placken
item WOUTER VAN HEERLE om dat hi niet en dede dat tfonnis ghewijst hadde gheyffent teghen den scoutet om x gulden ghelres maken vij gulden holl. xi placken
item JAN DIE RADEMEKER van Loen om dat hi wairheiden tonrecht gheleit hadde gepaent tegen den scoutet om i gulden gelres maect j gulden holl. v placken
item JAN DIE ZASSE om dat hi een schuer afghedaen hadde van sinen erve dair een man aen ghericht was ghepaent tegen den scoutet om i gulden gelres maect j gulden holl. v placken

EERSEL
item MOEDEL HOUBRAEX van wantalen voir die scepen gheyffent om v gulden gelres maken iii gulden holl. xii placken
item ELISBET sMEESTERS ZAENE van Casterle van ghevecht at sij hadden tegen den VOLRE VAN CASTERLE gheyffent tegen den scoutet om iiii gulden holl.
item DIE VOLRE VAN CASTERLE vanden selven ij ij gulden holl.
item PAUWELS DIE MOLLER van wantalen voir die scepenen gheyffent tegen den scoutet om iiii gulden holl.



item JAN BOSCHMAN van ghevecht dat hi hadde gheyffent tegen den scoutet om i gulden holl. vij placken brabants

BLADEL
item ARNT VAN DER HELLEN om dat hi enen man gheworpen hadde met enen scheen ghepaent teghen den scoutet om vj gulden holl.
item PETER PETER METTEN SOEN ende THIELEN siin bruder met horen ghesellen van ghevecht dat sij hadden tegen WIJNKEN BATEN ZOEN VAN LONEN (?) ende sinen ghesellen gheyffent teghen den scoutet om xxvi gulden gelres maken xviii gulden holl.
item WIJNKEN BATEN SOEN ende sinen ghesellen vanden selven gheyffent tegen den scoutet om xix 1/3 gulden gelres maken xiii 1/3 gulden holl.

BERSE
item HEIN DIEN SNIDER om dat hi ghevischt hadde inder heren visscerie van Tongerlo dat verboden was geyffent tegen den scoutet om xi gulden holl.
item PETER VAN BERSE die enen zadel vant dat hi aen den here niet en bracht gheyffent voir den scoutet om ij gulden holl.
item PETER JAN LUYTEN ZOEN ende siin bruder van ghevecht dat sij hadden gheyffent om iiii gulden gelres maken ii 1/3 gulden holl. viii pl. brab.
item WILLEM VOSS om dat hi enen man gheslagen hadde ghepaent/ghepoent tegen den scoutet om ii gulden holl.

==============================================================

OIRSCOT
item JAN PETER SNIDERS SOEN van ghevecht dat hi hadde teghen RUTGHEREN HENRIC HER GODERTS SOEN gheyffent tegen den scoutet om xx gulden gelres dair af compt mijnre vrouwen deel op x gulden gelres maken vij gulden holl. xi pl. brab.
item WILLEM JUETEN van erftalen ghepoent tegen den scoutet om v gulden gelres dair af compt mijnre vrouwen deel op iij gulden gelres maken ij gulden holl. vi pl. brab.
item GHERIT VAN DER HOPPENEYKEN van wantalen voir die scepenen ghepoent tegen den scoutet om i gulden holl. dair af compt mijnre vrouwen deel op j gulden holl.
item GHERIT VOSS GRIETEN zwager om dat hi enen wive haer zoen niet en gaf die hi hoer gheloeft hadde gheyffent tegen den scoutet om viii gelres gulden dair af compt mijnre vrouwen deel op iiii gulden gelres maken iij gulden holl. viii pl. brab.
item DEEN HILLEN met sinen soenen van ghevecht dat sij hadden tegen MOENKEN ZUETERIX SOEN ghepoent tegen den scoutet om ix gulden ghelres dair af compt mijnre vrouwen deel op iiij gulden ghelres maken iii gulden holl. iii pl. brab.
item MOEN ZUETERIX SOEN van mestrecken ghepoent om ii gulden gelres dair af compt mijnre vrouwen deel op i gulden gelres maect j gulden holl. v plack brab.

Summa hier af clviii 1/3 holl. gulden iiii 1/3 plac. brab.

Dit is dat utegheven des scoutheden van Kempelant voirs. binnen der voirs. tijt

ierstwerf vander lijfpensen van Oesterwijc die verschenen was tot half merte xiii gulden peters iii quarter maken xxj gulden holl. iiij pl. brab.
item den GREVE VAN CLEVE vander lijfpensen die verschenen tot paesscen xxv gulden peteren maken xxxviii 1/3 gulden holl.
item by bevele sDROSSAERT met sinen brieven ghesocht SPYRINC ende BORSTEN ende die ghevangen tot Goirle ende ghevangen ghevuert tot Oesterwijc met HEYNEN VAN EEL SCOUTHEIT VAN OESTERWIJC ende ter stont tot Bruessel ghereden tot mijnre vrouwen ende hair die boedscap ghedaen ende by bevelen mijnre vrouwen ende hoirs raeds ter stont weder omme ghereden met brieven aen HEREN PAUWELS om SPYRINGE ende BORSTEN ten Bosch - ende ten Bosch ghelegen drie dage lanc eer men Spierinc nu leverde ende doen hi mi ghelevert was voir dicken voirt (?) ter hameyen met nu sester soe voir soe na verteert xvi holl. gulden
item doenmen die wairheit besat in Kemplant op HER PAUWELS by bevelen des drossaten ende srentmeesters cost ghegonden die quam op x holl. gulden
item by bevelen vanden drossaet na pinxsten met versuecke an hem met placaet van mijnre vrouwen die clocken gheslagen ende tot Loen ghereden met al minen ambacht soe tot Tilborch ende tot Loen ghelege xi dage lanc ende dair vertert metten dienstluden met xliiii perden die ic alle leveren moeste vertert cxxi gulden hollants
item by bevele vanden drossaet doen hi schiet van Loen oft nu yet weder voir vander s(t)at vanden Bosch dat ic ter stont soude comen by minre vrouwen ende brengent hoir aen - ter stont dair na heeft die stat vanden Bosch brieven ghesent in Kempelant dat sij nu niet meer en hielden voir scoutheit - des ben ic ghereden tot mijnre vrouwen ende hoir dit aenbracht twee reysen by bevele des drossaten ende tot Bruessel ghelegen xiiii dage lanc ende dair vertert x gulden holl. 
item sende die drossaet enen bode tot Rixtel met mijnre vrouwen brieven by bevele vanden drossaet den bode ghegeven i gulden holl.

Summa van alden utgheven voirscreven comp op ii C xvi gulden holl. vii gr. vleems
Summa van alden innemen die was clviii 1/3 gulden holl, ix gr. vleems
Alsoe bleef minen gnadigen vrouwe sculdich HENRIC DEN HANE haren scoutheit van Kempenlant voirs. lvii gulden holl. ii s. gr. vleems
latijnse slottekst !

Dit sijn die dyenstlude van Oerscot

WILLEM VAN UUTWIJC met iii perden
GHERIT VOSKENS swager met i perde
WILLEM JANS SOEN VAN AUDENHOVEN
WILLEM WOUTERS SOEN VAN AUDENHOVEN
GOEDEVART BRANT sijn knape
BRUYSTENS knape
JAN DIE CROMME
LYSBET tsCROMMEN
AELBRECHT knape
JORDENS BRANTS SOEN
GODEVART ACKERMANS
JAN HENRICS SOEN VAN DE RKAPELLEN
HENRIC sijn bruyder
BEERTKEN HEYNEN SOEN VAN DEN SPYKER
GOEDEKEN sijn bruyder
JAN DIE WITTE
HEYN DANELS CROMMEN SOEN
JORDEN DIE CROMME
GIELKEN SEGHERS
HENRIC VAN DOMMELEN
die VORSTER VAN OIRSCOT
die VORSTER VAN BEERS (?)
HENRIC VOS met enen perde
item RUTGER HENRIC H. GO
item WOUTER VAN GUNTERSLAER
item GHERYT VOS ende WILLEM
item JAN VAN RUT
item die scoutheit met ii perden
item ODE VAN BEERSOP

EERSEL

THOMAES ARNTS SOEN VAN BAEST
JAN WILLEMS BIERKENS SOEN
WILLEMS BIERKENS SOEN
die VORSTER VAN EERSEL

OIRLE

GOEDEVART LIPPEN SOEN
JOHANNES RUTGHEERS
DIDDERIC VAN DEN LAIR
die VORSTER VAN OIRLE 
DIDDERIC VAN DEN VALGAET
JOORDEN VAN HEERLE
JACOP LUPPEN ZOEN VAN ZEELST









STRIPE

ROGIER
GOEDEVARTS SOEN VAN GHENPE
GHIBE HEYNKENS
die VORSTER VAN STRIPE
die VORSTER VAN BERZE
die VORSTER VAN BLADEL
die VORSTER VAN LUYMEL 

item tot Loen ghelevert xl perde

stempel 2657  etiketten 2657 en 1002 
geschreven no. 2657 HENRIC SHANEN SCOUTHEIT VAN KEMPELANT  1401

